turjo4nis/wikipedia-bn-dump-20250701 huggingface dataset:
এস. শঙ্কর

শঙ্কর শনমুগাম (জন্ম: ১৭ই অগাস্ট, ১৯৬৩), এস. শঙ্কর বা শঙ্কর নামে অধিক পরিচিত, হলেন একজন ভারতীয় চলচ্চিত্র পরিচালক। তিনি প্রধানত তামিল চলচ্চিত্রে কাজ করেন। তিনি ভারতের অন্যতম সেরা এবং সর্বোচ্চ পারিশ্রমিকপ্রাপ্ত চলচ্চিত্র পরিচালক। তার চলচ্চিত্রগুলি সাধারণত সমসাময়িক সামাজিক সমস্যা, সতর্ক থিম এবং অত্যাধুনিক প্রযুক্তি এবং ভিএফএক্সের ব্যবহার নিয়ে কাজ করে ।

তিনি কে. টি. কুঞ্জুমোন-এর প্রযোজনায় জেন্টেলম্যান (১৯৯৩) ছবি পরিচালনার মাধ্যমে প্রথম পরিচালনায় পদার্পণ করেন, সেই ছবির জন্য তাকে শ্রেষ্ঠ পরিচালক বিভাগে ফিল্মফেয়ার পুরস্কার - তামিল ও শ্রেষ্ঠ পরিচালক বিভাগে তামিলনাড়ু রাজ্য চলচ্চিত্র পুরস্কার পুরস্কার প্রদান করা হয়।

তার দুটি ছবি, ইন্ডিয়ান (১৯৯৬) এবং জিন্স (১৯৯৮), ভারতীয় প্রাতিষ্ঠানিক পুরস্কার – সেরা বিদেশী ভাষার ছবি কর্তৃক প্রদানকৃত। এমজিআর বিশ্ববিদ্যালয় তাকে সম্মানসূচক ডক্টরেট প্রদান করে।

প্রাথমিক জীবন 
শঙ্কর ১৯৬৩ সালে ১৭ই অগাস্ট তামিলনাড়ুর থাঞ্জাভুর জেলার কুম্ভকোণমে জন্ম গ্রহণ করেন। তার পিতামাতা হলো মুথুলক্ষ্মী এবং শানমুগাম। তিনি সেন্ট্রাল পলিটেকনিক কলেজ থেকে মেকানিক্যাল ইঞ্জিনিয়ারিংয়ে ডিপ্লোমা সম্পন্ন করেন এবং চলচ্চিত্র শিল্পে প্রবেশের আগে একটি টাইপরাইটিং কোম্পানিতে কাজ করেন।

চিত্রনাট্যকার হিসেবে এস এ চন্দ্রশেখর তাকে ফিল্ম ইন্ডাস্ট্রিতে নিয়ে আসেন, যিনি ঘটনাক্রমে শঙ্কর এবং তার দলের তৈরি নাটকের স্টেজ শো দেখেছিলেন। যদিও, তিনি একজন অভিনেতা হতে চেয়েছিলেন, তার পরিবর্তে তিনি একজন পরিচালক হতে বেছে নিয়েছিলেন এবং ভারতীয় সিনেমার অন্যতম প্রধান পরিচালক হয়েছিলেন।

কর্মজীবন

নব্বইয়ের দশক 
শঙ্কর এস. এ. চন্দ্রশেখর ও পাভিত্রণ মতন পরিচালকদের কাছে সহকারী পরিচালক রূপে তার কর্মজীবন শুরু করেছিলেন। হিন্দি চলচ্চিত্রে সহকারী পরিচালকরূপে রাজেশ খান্নার প্রযোজনায় ও জয় শিব শঙ্কর-এর পরিচালনায় পরিচালক এস. এ. চন্দ্রশেখরের নিকট তার প্রথম হাতেখড়ি হয়। ১৯৯৩ সালে, তিনি প্রথম জেন্টেলম্যান ছবি দিয়ে মূল পরিচালনায় হাত দেন। যেখানে মূল চরিত্রে অভিনয় করেন অর্জুন সারজা, সেসময়ে তামিল চলচ্চিত্রে যেটি ছিল সর্বোচ্চ বাজেটকৃত ছবি। পরে ছবিটি ভালোভাবে সমাদৃত হয় এবং ব্লকবাস্টার ছবি রূপে স্বীকৃতি পায়।

ব্যক্তিগত জীবন 
শংকরের পরিবার তার পিতা শনমুগাম, মাতা মুথুলাক্সমি, তার স্ত্রী হলেন এশ্বরী, দুই কন্যা এবং এক পুত্র নিয়ে গঠিত।

চলচ্চিত্রের তালিকা

পরিচালক, লেখক ও প্রযোজক রূপে

অন্যান্য কৃতিত্বময় কর্মকান্ডসমূহ

সুনাম

একাডেমিক পুরকারের জন্য অর্পণ

জাতীয় চলচ্চিত্র পুরস্কার

ফিল্মফেয়ার পুরস্কার-দক্ষিণ

তামিলা নাড়ু রাজ্য চলচ্চিত্র পুরস্কার

বিজয় পুরস্কার

তথ্যসূত্র

বহিঃসংযোগ 

 
 

১৯৬৩-এ জন্ম
জীবিত ব্যক্তি
ভারতীয় তামিল ব্যক্তি
তামিল চলচ্চিত্র পরিচালক
তামিল চিত্রনাট্যকার
তামিল ভাষার চলচ্চিত্র পরিচালক
তামিলনাড়ুর চলচ্চিত্র পরিচালক
তামিলনাড়ুর চিত্রনাট্যকার
ভারতীয় চলচ্চিত্র পরিচালক
ভারতীয় পুরুষ চিত্রনাট্যকার
তামিলনাড়ু রাজ্য চলচ্চিত্র পুরস্কার বিজয়ী
ফিল্মফেয়ার পুরস্কার দক্ষিণ বিজয়ী
তাঞ্জাবুর জেলার ব্যক্তি
বিজ্ঞান কল্পকাহিনী চলচ্চিত্র পরিচালক
২০শ শতাব্দীর ভারতীয় চলচ্চিত্র পরিচালক
২১শ শতাব্দীর ভারতীয় চলচ্চিত্র পরিচালক
২০শ শতাব্দীর ভারতীয় নাট্যকার
২১শ শতাব্দীর ভারতীয় নাট্যকার
বার্নার্ড জুলিয়েন

বার্নার্ড ডেনিস জুলিয়েন (; জন্ম: ১৩ মার্চ, ১৯৫০) ত্রিনিদাদ ও টোবাগোর কারেনেজ এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি।

ঘরোয়া প্রথম-শ্রেণীর ক্রিকেটে ত্রিনিদাদ ও টোবাগোর প্রতিনিধিত্ব করেছেন। এছাড়াও, কেন্টের পক্ষে প্রথম-শ্রেণীর ইংরেজ কাউন্টি ক্রিকেটে অংশ নিয়েছেন। দলে তিনি মূলতঃ অল-রাউন্ডারের ভূমিকায় অবতীর্ণ হয়েছিলেন। ডানহাতে ব্যাটিংয়ের পাশাপাশি স্লো লেফট-আর্ম কিংবা বামহাতে ফাস্ট-মিডিয়াম বোলিং করতেন বার্নার্ড জুলিয়েন।

খেলোয়াড়ী জীবন 
২৬ জুলাই, ১৯৭৩ তারিখে ইংল্যান্ডের বিপক্ষে টেস্ট অভিষেক ঘটে বার্নার্ড জুলিয়েনের। লর্ডসে স্বাগতিক ইংল্যান্ডের বিপক্ষে মনোরম সেঞ্চুরি করতে পেরেছিলেন তিনি। এর অল্প কিছুদিন পর ৫ সেপ্টেম্বর তারিখে একই দলের বিপক্ষে ওডিআই অভিষেক ঘটে তার। ১৯৭৫ সালে অনুষ্ঠিত ক্রিকেট বিশ্বকাপের উদ্বোধনী আসরে খেলার সুযোগ হয় তার। ঐ প্রতিযোগিতায় ক্লাইভ লয়েডের নেতৃত্বাধীন ওয়েস্ট ইন্ডিজ দল শিরোপা লাভ করে। ১৯৭৬ সাল শেষে বিশ্বের ১নং ওডিআই খেলোয়াড়ের মর্যাদা লাভ করেন বার্নার্ড জুলিয়েন।

বিতর্ক 
১৯৭৭ সালে ক্যারি প্যাকারের ব্যবস্থাপনায় বিশ্ব সিরিজ ক্রিকেটে অংশ নিয়েছেন। ১৯৮২-৮৩ ও ১৯৮৩-৮৪ মৌসুমে তৎকালীন বিশ্ব ক্রিকেট অঙ্গনে নিষিদ্ধ ঘোষিত দক্ষিণ আফ্রিকায় সফরের ফলে বার্নার্ড জুলিয়েনের খেলোয়াড়ী জীবনের সমাপ্তি ঘটে।

তথ্যসূত্র

বহিঃসংযোগ

আরও দেখুন 
 ডেরেক মারে
 রয় ফ্রেডেরিক্স
 অনূঢ়া তেনেকুন
 ১৯৭৫ ক্রিকেট বিশ্বকাপ দলসমূহ
 ওয়েস্ট ইন্ডিয়ান টেস্ট ক্রিকেটারদের তালিকা

১৯৫০-এ জন্ম
জীবিত ব্যক্তি
১৯৭৫ ক্রিকেট বিশ্বকাপের ক্রিকেটার
ওয়েস্ট ইন্ডিয়ান ক্রিকেটার
ওয়েস্ট ইন্ডিজের টেস্ট ক্রিকেটার
ওয়েস্ট ইন্ডিজের একদিনের আন্তর্জাতিক ক্রিকেটার
ইন্টারন্যাশনাল ক্যাভেলিয়ার্সের ক্রিকেটার
কেন্টের ক্রিকেটার
ত্রিনিদাদ ও টোবাগোর ক্রিকেটার
বিশ্ব সিরিজ ক্রিকেট খেলোয়াড়
বিশ্বের ১নং ক্রিকেটার
নর্থ ত্রিনিদাদের ক্রিকেটার
সিকিমি ভাষা

সিক্কিমী ভাষা, যা সিক্কিমী তিব্বতি ভাষা, ভুটিয়া ভাষা বা দেনজোংকা ভাষা নামেও পরিচিত, একটি দক্ষিণ তিব্বতি ভাষা। সিক্কিম এবং উত্তর-পূর্ব নেপালের ভুটিয়া গোত্রের লোকেরা এই ভাষাতে কথা বলে। ভূটানের জোংখা ভাষার সাথে এর বেশ মিল আছে।

তথ্যসূত্র

ভারতের ভাষা
নেপালের ভাষা
সিক্কিমের ভাষা
ভূটানের ভাষা
ভুটানের ভাষা
পটিয়া আদর্শ উচ্চ বিদ্যালয়

পটিয়া আদর্শ উচ্চ বিদ্যালয় বাংলাদেশের চট্টগ্রাম জেলার একটি মাধ্যমিক স্তরের শিক্ষাপ্রতিষ্ঠান। ১৮৪৫ সালে প্রতিষ্ঠিত এই শিক্ষাপ্রতিষ্ঠানটিই দীর্ঘদিন ছিলো পুরো দক্ষিণ চট্টগ্রামের একমাত্র শিক্ষাপ্রতিষ্ঠান হিসাবে।

অবস্থান 
এই শিক্ষাপ্রতিষ্ঠানটি চট্টগ্রামের পটিয়া উপজেলা সদরে অবস্থিত। এর উত্তর-পূর্ব দিকে উপমহাদেশের বিশ্ববিখ্যাত ইসলামি বিশ্ববিদ্যালয় আল জামিয়া আল ইসলামিয়া পাটিয়া অবস্থিত।

ইতিহাস 
এই বিদ্যালয়টি ১৮৪৫ সালে দুর্গা কিংকর দত্ত কর্তৃক একটি প্রাথমিক বিদ্যালয় হিসাবে প্রথমে পটিয়ার ভূর্ষি গ্রামে প্রতিষ্ঠিত হয়, যা পরবর্তীতে স্থানীয় জমিদার মীর ইয়াহিয়ার আর্থিক সহায়তায় জুনিয়র ইংরেজি বিদ্যালয়ে পরিণত হয়। বিদ্যালয়ের প্রথম প্রধান শিক্ষক ছিলেন দুর্গা কিংকর দত্ত নিজেই। ১৮৫৯ সালে বিদ্যালয়টি কলকাতা বিশ্ববিদ্যালয়ের অনুমোদন পায়, ফলে এটি উচ্চ ইংরেজি বিদ্যালয়ের পর্যায়ভুক্ত হয় ও ১৮৬৭ সালে সর্বপ্রথম ব্যাচের ছাত্ররা এই বিদ্যালয় থেকে এন্ট্রাস পরীক্ষায় অংশ নেয়। সেই বছর পরীক্ষার্থীদের মধ্যে থেকে মাত্র একজনই পাস করেছিলেন। তিনি ছিলেন সুচক্রদণ্ডী গ্রামের উমাচরণ খাস্তগীর। ১৯-শতাব্দীর পূর্ব পর্যন্ত এই বিদ্যালয়টি সারা দক্ষিণ চট্টগ্রাম ও কক্সবাজারের মধ্যে একমাত্র বিদ্যালয়টি ছিল।

উচ্চ বিদ্যালয়ে উন্নীত হওয়ার পর বিদ্যালয়ের প্রথম প্রধান শিক্ষক ছিলেন বিক্রমপুরের রসিকচন্দ্র বন্দ্যোপাধ্যায়। ১৯০৭ থেকে ১৯৩৫ সাল পর্যন্ত বিদ্যালয়ের প্রধান শিক্ষক ছিলেন সূর্যকুমার। পটিয়া বিদ্যালয়ে তার শিক্ষকতার সময়কে ‘সূর্যযুগ’ বলা হয়। এ যুগে বিদ্যালয়টির পঠন-পাঠনের মান ব্যাপকভাবে উন্নত হয়।

একবার সীমিত সংখ্যায় বিদ্যালয়ে ছাত্রীদের পড়াশোনা করার অনুমতি দেওয়া হয়েছিল তবে এখন কেবলমাত্র ছাত্ররাই ভর্তি হতে পারে।

বর্তমানে বিদ্যালয়ের ছাত্রসংখ্যা প্রায় এক হাজার দুইশ। আটজন এমপিওভুক্ত শিক্ষকসহ মোট শিক্ষক রয়েছেন ২১ জন। এই বিদ্যালয়ে পাঠাগারে ১০ হাজার বই রয়েছে।

প্রধান শিক্ষকগণ 
 দুর্গা কিংকর দত্ত (১৮৪৫-১৮৬৪)।
 রসিক চন্দ্র ব্যানার্জী (১৮৬৪-১৯০৬)।
 সূর্য কুমার সেন (১৯০৭-১৯৩৫)।
 মনিন্দ্র লাল কানুনগো (১৯৩৬-১৯৪৫)।
 প্রফুল্ল কুমার ভট্টাচার্যী (১৯৪৬-১৯৪৯)।
 রমেশ চন্দ্র গুপ্ত (১৯৫০-১৯৭৪)। 
 আবদুর রশীদ (১৯৭৪-১৯৭৬)।
 আবুল কাশেম (১৯৭৬-১৯৯১)।
 নুরুল আবছার (১৯৯২-২০০৬)।
 তুষার কান্তি দাশ (ভারপ্রাপ্ত) (২০০৬-২০১৬)।
 মিজানুর রহমান (ভারপ্রাপ্ত ২০১৬-২০১৮, নিয়মিত ২০১৮-বর্তমান)।
 সহকারী প্রধান শিক্ষক সাধন চন্দ্র দে

উল্লেখযোগ্য শিক্ষার্থী 
এই প্রতিষ্ঠানের কৃতি শিক্ষার্থীর মধ্যে রয়েছেনঃ
 রায় বাহাদুর শরৎচন্দ্র দাস - প্রত্নতত্ত্ববিদ।
 রায় বাহাদুর নবীন চন্দ্র দাশ - ম্যাজিস্ট্রেট।
 শেখর শশাঙ্ক মোহন সেন - কলকাতা বিশ্ববিদ্যালয়ের অধ্যাপক।
 অন্নদাচরণ খাস্তগীর - চট্টগ্রামে নারীশিক্ষার অগ্রদূত।
 যাত্রামোহন সেন - সমাজ সংস্কার আন্দোলনের পথিকৃৎ।
 আবদুল করিম সাহিত্যবিশারদ - বাংলা সাহিত্যের পুথি বিশেষজ্ঞ।
উকিল রায়হান আলী- চট্টগ্রাম জজ কোর্টের প্রতিষ্ঠালগ্ন আইনজীবী। 
 আহমদ শরীফ - ভাষাবিদ, খ্যাতনামা মনীষী এবং সাহিত্যিক।
 ড. আতাউল হাকিম - গণিতবিদ এবং চট্টগ্রামের প্রথম মুসলিম পিএইচডি ডিগ্রীধারী।
 বিপিন বিহারী নন্দী - কবি।
 প্রফেসর কামিনী কুমার দেব - গণিতবিদ এবং কলকাতা প্রেসিডেন্সী কলেজের অধ্যাপক।
 মনিন্দ্র লাল গুহ - বিপ্লবী, মাস্টারদা সূর্য সেনের সহযোগী।

আরও দেখুন 
 পটিয়া আদর্শ উচ্চ বিদ্যালয়ের প্রাক্তন শিক্ষার্থী
 পটিয়া উপজেলা

তথ্যসূত্র

বহিঃসংযোগ 
 পটিয়া আদর্শ উচ্চ বিদ্যালয় - বাংলাপিডিয়া হতে সংকলিত নিবন্ধ।

১৮৪৫-এ প্রতিষ্ঠিত শিক্ষাপ্রতিষ্ঠান
চট্টগ্রাম জেলার বিদ্যালয়
১৮৪৫-এ ব্রিটিশ ভারতে প্রতিষ্ঠিত
আলিপুর বিধানসভা কেন্দ্র

১৪৮ নং আলিপুর বিধানসভা কেন্দ্র ছিল ভারতের পশ্চিমবঙ্গ রাজ্যের একটি বিধানসভা কেন্দ্র। ১৯৫১ থেকে ১৯৮৬ সাল পর্যন্ত এই কেন্দ্রটি ছিল চব্বিশ পরগনা জেলার অন্তর্গত। এরপর কেন্দ্রটি নবগঠিত দক্ষিণ চব্বিশ পরগনা জেলার অন্তর্ভুক্ত হয়। এটি ছিল কলকাতা দক্ষিণ লোকসভা কেন্দ্রের অধিভুক্ত  একটি বিধানসভা কেন্দ্র। এই কেন্দ্রের প্রায়  অর্ধেক ভোটার ছিলেন বস্তিবাসী।

২০০২ সালে গঠিত সীমানা পুনর্নির্ধারণ কমিশনের নির্দেশিকা অনুযায়ী, ২০১১ সালের বিধানসভা নির্বাচনের প্রাক্কালে এই কেন্দ্রটি অবলুপ্ত হয়।

বিধায়ক

নির্বাচনী ফলাফল

১৯৫১-১৯৭২ 
১৯৫৭ ও ১৯৬২ সালের নির্বাচনে ভারতের কমিউনিস্ট পার্টি প্রার্থী সোমনাথ লাহিড়ী এই কেন্দ্র থেকে জয়লাভ করেছিলেন। ১৯৬৭ ও ১৯৬৯ সালে ভারতের কমিউনিস্ট পার্টি প্রার্থী মণি সান্যাল এই কেন্দ্র থেকে জয়লাভ করেন। ১৯৭১ ও ১৯৭২ সালে ভারতীয় জাতীয় কংগ্রেস প্রার্থী কানাইলাল সরকার এই কেন্দ্র থেকে জয়লাভ করেছিলেন। 
১৯৫১ সালে স্বাধীন ভারতের প্রথম নির্বাচনে ভারতীয় জাতীয় কংগ্রেস প্রার্থী সত্যেন্দ্রকুমার বসু আলিপুর বিধানসভা কেন্দ্র থেকে জয়লাভ করেছিলেন।

১৯৭৭-২০০৯ 
১৯৭৭ সালে ভারতের কমিউনিস্ট পার্টি (মার্ক্সবাদী) প্রার্থী অশোককুমার বসু জনতা পার্টি প্রার্থী সজলবরণ চট্টোপাধ্যায়কে পরাজিত করে আলিপুর বিধানসভা কেন্দ্র থেকে বিধায়ক নির্বাচিত হয়েছিলেন। ১৯৮২ সালে ভারতীয় জাতীয় কংগ্রেস প্রার্থী অনুপকুমার চন্দ্র তার নিকটতম প্রতিদ্বন্দ্বী ভারতের কমিউনিস্ট পার্টি (মার্ক্সবাদী) প্রার্থী অশোককুমার বসুকে পরাজিত করেছিলেন। ভারতীয় জাতীয় কংগ্রেস প্রার্থী সৌগত রায় ১৯৯৬ সালে ভারতের কমিউনিস্ট পার্টি (মার্ক্সবাদী) প্রার্থী রবীন্দ্রনাথ রায়চৌধুরীকে, ১৯৯১ সালে ভারতের কমিউনিস্ট পার্টি (মার্ক্সবাদী) প্রার্থী তুহিন রায়চৌধুরীকে এবং ১৯৮৭ সালে ভারতের কমিউনিস্ট পার্টি (মার্ক্সবাদী) প্রার্থী অশোক বসুকে পরাজিত করে বিধায়ক নির্বাচিত হয়েছিলেন। ২০০১ ও ২০০৬ সালের বিধানসভা নির্বাচনে সর্বভারতীয় তৃণমূল কংগ্রেস প্রার্থী তাপস পাল তার নিকটতম প্রতিদ্বন্দ্বী ভারতের কমিউনিস্ট পার্টি (মার্ক্সবাদী) প্রার্থী মীরা ভৌমিক (২০০১) ও বিপ্লব চট্টোপাধ্যায়কে (২০০৬) পরাজিত করেন। ২০০৯ সালের উপনির্বাচনে সর্বভারতীয় তৃণমূল কংগ্রেস প্রার্থী ফিরহাদ হাকিম আলিপুর বিধানসভা কেন্দ্র থেকে জয়লাভ করেছিলেন। এই কেন্দ্রের পূর্বতন বিধায়ক তাপস পাল কৃষ্ণনগর লোকসভা কেন্দ্র থেকে সাংসদ নির্বাচিত হওয়ার পর আসনটি শূন্য হয়েছিল।

২০০৬ 
২০০৬ সালের বিধানসভা নির্বাচনে সর্বভারতীয় তৃণমূল কংগ্রেস প্রার্থী তাপস পাল তার নিকটতম প্রতিদ্বন্দ্বী ভারতের কমিউনিস্ট পার্টি (মার্ক্সবাদী) প্রার্থী বিপ্লব চট্টোপাধ্যায়কে পরাজিত করে বিধায়ক নির্বাচিত হয়েছিলেন।

২০০৯ উপনির্বাচন 
২০০৯ সালে আলিপুর বিধানসভা কেন্দ্রের তৎকালীন বিধায়ক তাপস পাল কৃষ্ণনগর লোকসভা কেন্দ্র থেকে সাংসদ নির্বাচিত হওয়ার পর বিধায়ক পদ থেকে ইস্তফা দেন। সেই কারণ ওই বছর ১০ নভেম্বর এই কেন্দ্রে উপনির্বাচন আয়োজিত হয়। এই উপনির্বাচনে সর্বভারতীয় তৃণমূল কংগ্রেস প্রার্থী ফিরহাদ হাকিম তার নিকটতম প্রতিদ্বন্দ্বী ভারতের কমিউনিস্ট পার্টি (মার্ক্সবাদী) প্রার্থী কৌস্তভ চট্টোপাধ্যায়কে পরাজিত করে বিধায়ক নির্বাচিত হন।

তথ্যসূত্র 

পশ্চিমবঙ্গের বিলুপ্ত বিধানসভা কেন্দ্র
দক্ষিণ চব্বিশ পরগণা জেলার রাজনীতি
আলিপুর
মদনগোপাল জীউ মন্দির

মদনগোপাল জীউ মন্দির হলো একটি মন্দির যা পশ্চিমবঙ্গের সামতার কাছে মেল্লক গ্রামে অবস্থিত। এই মন্দিরটি গোপালের মন্দির হিসেবে স্থানীয়ভাবে পরিচিত।

এই মন্দিরটি আটচালা (৮ চালা ঢালু ছাদ) পোড়ামাটি দ্বারা অলঙ্কৃত। এটি ১৭শ তম শতাব্দীতে মুকুণ্ডপ্রসাদ রায়চৌধুরী, মেল্লকের রায়চৌধুরী বংশের গোত্র জমিদার দ্বারা নির্মিত।

আরো দেখুন
সামাতা
মদন মোহন

তথ্যসূত্র

হাওড়া জেলার ভবন ও স্থাপনা‎
পশ্চিমবঙ্গের হিন্দু মন্দির
হাওড়া জেলার দর্শনীয় স্থান
কৃষ্ণ মন্দির
চাঁপা চন্দন ব্রত

চাঁপা চন্দন ব্রত বাংলার হিন্দুসমাজের অশাস্ত্রীয় বা মেয়েলি ব্রতগুলির অন্তর্গত একটি ব্রত। গ্রামীণ বাংলার বাঙালি হিন্দুঘরের কুমারী মেয়েরা জৈষ্ঠমাসব্যাপী এই ব্রত পালন করে। ব্রতের উদ্দেশ্য হল মহাদেব শিবের মতো রূপগুণান্বিত স্বামী লাভ।

ব্রতের বৈশিষ্ট্য
গ্রাম-বাংলার বসতবাড়ির মেঠো আঙিনায়, পুকুরপাড়ে বা বাগানে এই ব্রত করা হয়। মেয়েলি ব্রত হওয়ার দরুন ব্রতপালনে কোন মন্ত্র বা পুরোহিতের প্রয়োজন হয় না।

চাঁপা চন্দন ব্রত পালনের প্রথম পর্যায়ে প্রয়োজনীয় উপকরণ অর্থাৎ কনকচাঁপা ফুল, চন্দন, গঙ্গামাটি বা যে কোনও নদীতীরের মাটি, দুধ, ঘি ও মধু সংগ্রহ করতে হয়। ৬৪টি কনকচাঁপা ফুল বৈশাখ মাসে যোগাড় করে সাদা চন্দন মাখিয়ে শুকিয়ে রাখতে হয়।

দ্বিতীয় পর্যায়ে ১লা জৈষ্ঠ থেকে প্রত্যেক দিন সকালে স্নান করে মাটি দিয়ে শিবমূর্তি গড়ে একটি পিতলের রেকাবে বসিয়ে সেটিকে দুধ দিয়ে স্নান করাতে হয়। তারপর ঘি, মধু মাখিয়ে চাঁপা ফুল দিয়ে শিবপূজা করতে হয়।

তথ্যসূত্র

বাংলার সংস্কৃতি
বাঙালি হিন্দু
ব্রত
জগমোহন গোসাঈ

জগমোহন গোসাঈ জন্ম অনুমানিক ১৪৫০ ইংরেজি সন । ছিলেন বৈষ্ণবী ধর্মগুরু ও বাউল মতবাদের প্রবর্তক। তাকে আদি বৈষ্ণব ধর্মের প্রবর্তক হিসেবেও গণ্য করা হয়। তার প্রবর্তিত মতবাদ জগন্মোহিনী বাউল মতবাদ হিসেবে বাংলাদেশ তথা সারা ভারত বর্ষে খ্যাত । জগমোহন গোসাই বাংলাদেশের সিলেট বিভাগের হবিগঞ্জজেলার বাঘাসুরা গ্রামে জন্মগ্রহণ করেন,তার পিতার নাম সুরানন্দ,মাতার নাম কমলা। জগমোহন গোসাই শ্রীকৃষ্ণের পাশ্বর্চর এবং ভক্ত, মুরারী গুপ্তের নিকট দীক্ষা প্রাপ্ত হন ।

বিশ্বাষ ও ভক্তি 
বাউলদের আদি জগন্মোহনী গোসাঈর মূলমন্ত্র গুরু সত্য । তাই জীবন্ত বা পরলোকগত গুরুকে ঈশ্বর স্ব্ররূপ মেনে ভক্তি,শ্রদ্বা করাকেই সাধনায় প্রধান ভাবতেন । জগমোহনী সম্প্রদায়ের বাউলরা কোন জাতপাতের ধার ধারেনা,এদের মধ্যে ছোয়াছুইর কোন বালাই নেই, এই শ্রেনীর বাউলেরা তিন ভাগে বিভক্ত, গৃহূ, সংযোগী, উদাসী তারা মনে করেন এই জীবনে শ্রষ্টার ভালোবাসা পাওয়া সহজ, কিন্তু তার জন্য প্রচুর সাধনা করতে হবে। সাধনার জন্য নির্ব্বাণ সঙ্গীতকেই উপাসনার অঙ্গ মনে করেন । জগমোহন গোসাঈর শিষ্যের প্রশিষ্য রামকৃষ্ণ গোসাইর মাধ্যম এই মতবাদের বহুল প্রচার হয় ।

বাউলদের ধর্ম
জগমোহনী বাউলদের ধর্ম সনাতন । এই ধর্মপালনকারীদের বৈশিষ্ট্যগুলো সাধারণদের থেকে আলাদা। তাদের কাছে মানব ধর্মই পরম ধর্ম হিসেবে বিবেচিত । এজন্য তারা বলেন- কালী কৃষ্ণ গড খোদা কোন নামে নাহি বাধা মন কালী কৃষ্ণ গড খোদা বলো রে।

প্রধান তীর্থ
হবিগঞ্জ সদর উপজেলার মাছুলিয়া গ্রামে তার আখড়া বিদ্যমান। জগন্মোহিনী সম্প্রদায়ের জপতপের মূলমন্ত্র ‘গুরু সত্য'। জগমোহন গোসাইর প্রশিষ্যের রামকৃষ্ণ গোসাঈ বানিয়াচং উপজেলার বিথঙ্গলে যে আখড়া স্থাপন করেছেন এটিকে সর্ব্বৃহ্ত্ত ও প্রধান আখরা হিসেবে ধরা হয় । এ আখড়ার অধীনে প্রায় চারশ' ছোট বড় শাখা আখড়াও আছে। হবিগঞ্জ, নেত্রকোণা, কিশোরগঞ্জ ও সুনামগঞ্জে । রামকৃষ্ণ গোসাঈর বারো জন শিষ্যের নামে বারোটি শাখা প্রতিষ্ঠিত হয়েছে। ঢাকার ফরিদাবাদেও এ সম্প্রদায়ের একটি বড় আখড়া আছে।

তথ্যসূত্র

অদ্বৈতবাদী
পূর্ববঙ্গে জন্ম
হবিগঞ্জ জেলার ব্যক্তি
বাংলার নবজাগরণ
ভারতীয় ধর্মগুরু
রামকৃষ্ণ পরমহংস
রামকৃষ্ণ মিশন
বাউল
বর

একজন বর হলেন সেই পুরুষ যার শীঘ্রই বিয়ে হবে বা সম্প্রতি বিয়ে হয়েছে।

বিয়ের পরে বরকে নতুন জামাই বলা হয়। নতুন জামাইকে বিভিন্নভাবে আপ্যায়ন করা হয়। শীতকালে নতুন জামাই এর জন্য পিঠা-পুলি ইত্যাদি আয়োজন করা হয়। মৌসুমি ফল এর সময়ে বর এর বাড়ীতে বিভিন্ন রকম ফল পাঠানো হয় কনের বাড়ি থেকে।

বিবাহ অনুষ্ঠানের অংশগ্রহণকারী
মাকান

মাকান () একটি পাকিস্তানি টেলিভিশন ধারাবাহিক, যেটি জিও টিভিতে সম্প্রচারিত হতো। এটি পরিচালনা করেন কামরান কুরেশী ও এর লেখক বুশরা আনসারি।

চরিত্র সমূহ

প্রধান চরিত্র
নাজলি হিসেবে সারা লরেন
গুলফম হিসেবে ফাহাদ মোস্তফা
তয়ি জি হিসেবে বুশরা আনসারি
জাফর হিসেবে সেলিম শেখ
জহরা হিসেবে আয়েশা সানা
সীমা হিসেবে সাইরা খান

অন্যান্য চরিত্র
নাহিদ হিসেবে মাইরা খান
ফাইজান হিসেবে রশিদ ফারুকি

পুরস্কার ও মনোনয়ন
লাক্স স্টাইল পুরস্কার
 মনোনীত শ্রেষ্ঠ টিভি পরিচালক - কামরান কুরেশী

তথ্যসূত্র

বহিঃসংযোগ
 

উর্দু ভাষার টেলিভিশন অনুষ্ঠান
পাকিস্তানি নাট্য টেলিভিশন ধারাবাহিক
আড়াইডাঙা বিধানসভা কেন্দ্র

আড়াইডাঙা বিধানসভা কেন্দ্র ছিল ভারতের পশ্চিমবঙ্গ রাজ্যের মালদহ জেলার একটি বিধানসভা কেন্দ্র। এই কেন্দ্রটি মালদহ লোকসভা কেন্দ্রের অন্তর্গত ছিল।

২০০২ সালে গঠিত ভারতের সীমানা পুনর্নির্ধারণ কমিশনের নির্দেশিকা অনুযায়ী, মালদহ জেলার আড়াইডাঙা ও খড়বা বিধানসভা কেন্দ্র দু’টি অবলুপ্ত হয়। এই অঞ্চলে এখন দু’টি নতুন বিধানসভা কেন্দ্র গঠিত হয়েছে: চাঁচল ও মালতীপুর। অবশ্য আড়াইডাঙা এলাকাটি এখন রতুয়া বিধানসভা কেন্দ্রের অন্তর্গত।

বিধায়ক

নির্বাচনী ফলাফল

১৯৭৭–২০০৬ 
১৯৭৭ সালে আড়াইডাঙা বিধানসভা কেন্দ্রটি গঠিত হয়। ভারতের কমিউনিস্ট পার্টি (মার্ক্সবাদী) প্রার্থী হাবিব মুস্তাফা ১৯৭৭ সালে ভারতের জাতীয় কংগ্রেস প্রার্থী মহম্মদ গফুরুর রহমানকে, ১৯৮২ সালে ভারতের জাতীয় কংগ্রেস প্রার্থী সাজ্জাদ আহমেদকে এবং ১৯৮৭ সালে ভারতের জাতীয় কংগ্রেস প্রার্থী আব্দুল হান্নানকে পরাজিত করেন। ১৯৯১, ১৯৯৬, ২০০১ ও ২০০৬ সালের বিধানসভা নির্বাচনে ভারতীয় জাতীয় কংগ্রেস প্রার্থী সাবিত্রী মিত্র ভারতের কমিউনিস্ট পার্টি (মার্ক্সবাদী) প্রার্থী হাবিব মুস্তাফাকে (১৯৯১),ভারতের কমিউনিস্ট পার্টি (মার্ক্সবাদী) প্রার্থী সেতারা বেগমকে (১৯৯৬ ও ২০০১) এবং ভারতের কমিউনিস্ট পার্টি (মার্ক্সবাদী) প্রার্থী সাদিকুল ইসলামকে (২০০৬) পরাজিত করেন।

তথ্যসূত্র 

পশ্চিমবঙ্গের বিলুপ্ত বিধানসভা কেন্দ্র
মালদহ জেলার রাজনীতি
স্টার ভারত

স্টার ভারত () একটি হিন্দি ভাষায় সম্প্রচারিত ভারতীয় টেলিভিশন চ্যানেল। ভারতভিত্তিক চ্যানেলটি স্টার ইন্ডিয়া কর্তৃক পরিচালিত হয়ে থাকে, যা সম্পূর্ণভাবে ২১ শতক ফক্সের মালিকানাধীন। স্টার ভারতের অনুষ্ঠানমালা মূলত সাধারণ বিনোদনমূলক চ্যানেল হিসেবে দৈনিক বিভিন্ন অনুষ্ঠান সম্প্রচারিত হয়ে থাকে।

অনুষ্ঠানমালা

তথ্যসূত্র

বহিঃসংযোগ
 হটস্টারে স্টার ভারত

মুম্বইয়ের টেলিভিশন স্টেশন
নতুন দিল্লির টেলিভিশন স্টেশন
২০১৭-এ প্রতিষ্ঠিত টেলিভিশন চ্যানেল ও স্টেশন
ভারতের হিন্দি ভাষার টেলিভিশন চ্যানেল
স্টার ইন্ডিয়া
এটিএন ইসলামিক টিভি

এটিএন ইসলামিক টিভি হচ্ছে একটি বাংলাদেশী ২৪ ঘণ্টাব্যাপী সম্প্রচারিত ইন্টারভিত্তিক ইসলামিক ধর্মীয় টেলিভিশন চ্যানেল। চ্যানেলটি এটিএন মিডিয়া কর্পোরেশন বাংলাদেশ কর্তৃক পরিচালিত হয়ে থাকে এবং সম্পূর্ণভাবে একক মালিকানাধীন। ২০১৩ সালের ২৬ জুলাই তারিখে চ্যানেলটি আনুষ্ঠানিকভাবে চালু করা হয়। এটি এটিএন বাংলা এবং এটিএন নিউজ এর সহোদর চ্যানেল হিসেবে পরিচালিত হয়।

২০২১ অক্টোবরে এর আইপিটিভি অংশটি বন্ধ হয়েছে বলে জানান বিটিআরসি।

তথ্যসূত্র

বহিঃসংযোগ 

 Official Website 

ঢাকায় ইসলাম
ইসলামি টেলিভিশন নেটওয়ার্ক
২০১৩-এ প্রতিষ্ঠিত টেলিভিশন চ্যানেল ও স্টেশন
বাংলাদেশের টেলিভিশন চ্যানেল
ঢাকার গণমাধ্যম
বাংলাদেশের ধর্মীয় টেলিভিশন চ্যানেল
হবিগঞ্জ মেডিকেল কলেজ

হবিগঞ্জ মেডিকেল কলেজ বাংলাদেশের সিলেট বিভাগের হবিগঞ্জ জেলায় অবস্থিত একটি চিকিৎসা মহাবিদ্যালয়। ২০১৮ সালের ১০ জানুয়ারি ৫১ জন শিক্ষার্থী নিয়ে মেডিকেল কলেজটি তার শিক্ষা কার্যক্রম শুরু করে। কলেজটির অবস্থান হবিগঞ্জ জেলা শহরের প্রাণকেন্দ্রে। উত্তরে সুনামগঞ্জ ও সিলেট, পূর্বে মৌলভীবাজার, পশ্চিমে কিশোরগঞ্জ ও ব্রাহ্মণবাড়িয়া জেলার মাঝে অবস্থিত দেশের ৩১তম সরকারি মেডিকেল কলেজ হিসেবে আত্মপ্রকাশ করে এটি।

ইতিহাস 
২০১৪ সালের ২৯ নভেম্বর তৎকালীন প্রধানমন্ত্রী শেখ হাসিনা হবিগঞ্জ নতুন মাঠে এক জনসভায় হবিগঞ্জে একটি মেডিকেল কলেজ প্রতিষ্ঠার ঘোষণা দেন। ২০১৫ সালের ১২ জানুয়ারি ৫০ জন ছাত্র ছাত্রীকে ভর্তির জন্য প্রশাসনিক অনুমোদন দেওয়া হয়। ২০১৬ সালের সেপ্টেম্বর মাসে কলেজটির প্রথম অধ্যক্ষ হিসেবে ডা. মো. আবু সুফিয়ানকে নিয়োগ দেয়া হয়। কিন্তু ক্লাস নেয়ার জন্য স্থান না পাওয়ায় তখন কোন শিক্ষার্থী ভর্তির জন্য অনুমোদন পায়নি। ২০১৭-১৮ শিক্ষাবর্ষে ৫১ জন শিক্ষার্থী; যার মধ্যে ১৮ জন ছাত্র এবং ৩৩ জন ছাত্রী, নিয়ে কলেজটির শিক্ষা কার্যক্রম শুরু হয়। ২০২৪ সালে এই কলেজের নাম পরিবর্তন করে হবিগঞ্জ মেডিকেল কলেজ করা হয়।

ক্যাম্পাস 

এই কলেজটি হবিগঞ্জ জেলা সদর আধুনিক হাসপাতালে অস্থায়ী ক্যাম্পাস হিসেবে ক্লাস শুরু করেছে। শ্রেণীকক্ষ হিসেবে নব-নির্মিত ২৫০ শয্যাবিশিষ্ট হাসপাতালটির ২য় ও ৩য় তলাকে নির্বাচন করা হয়েছে। পরবর্তীতে হবিগঞ্জ-লাখাই সড়কের পাশে সদর উপজেলায় প্রতিষ্ঠানটির নিজস্ব ক্যাম্পাস গড়ে তোলার পরিকল্পনা রয়েছে। এই মেডিকেল কলেজ হবিগঞ্জ পৌরসভার ৯ নং ওয়ার্ডে অবস্থিত।

শিক্ষাক্রম 
প্রথম ব্যাচ, অংকুর (শিক্ষাবর্ষ ২০১৭-১৮) এর চূড়ান্ত পেশাগত পরীক্ষায় পাশের হার ছিল ৭৬%। ২৫০ শয্যা বিশিষ্ট হবিগঞ্জ সদর হাসপাতালে শিক্ষকমণ্ডলীর তত্ত্বাবধানে চলছে শেহামেক, হবিগঞ্জ এর পাঠদান কার্যক্রম। বর্তমানে ৬টি ব্যাচ এর শিক্ষা-কার্যক্রম পরিচালিত হচ্ছে। শিক্ষার্থী ও শিক্ষকমণ্ডলীর সহায়তায় বেশ কয়েকটি মেডিকেল ক্যাম্প আয়োজন, সুবিধাবঞ্চিত মানুষদের স্বাস্থ্যসেবা প্রদান ইত্যাদি  কার্যক্রম গ্রহণ করা হয়েছে। তাছাড়াও বিভিন্ন  জনসচেতনতামূলক সেমিনারের আয়োজন করা হয়ে থাকে।

আরও দেখুন 
 বাংলাদেশের মেডিকেল কলেজসমূহের তালিকা।

তথ্যসূত্র 

বাংলাদেশের সরকারি মেডিকেল কলেজ
২০১৮-এ বাংলাদেশে প্রতিষ্ঠিত
২০১৮-এ প্রতিষ্ঠিত শিক্ষাপ্রতিষ্ঠান
হবিগঞ্জ জেলার মহাবিদ্যালয়
ডিবিসি নিউজ

ডিবিসি নিউজ হচ্ছে বাংলাদেশী উপগ্রহ ভিত্তিক একটি বেসরকারি টেলিভিশন সংবাদ চ্যানেল। ২০১৬ সালের ২১ সেপ্টেম্বর তারিখে চ্যানেলটি আনুষ্ঠানিক যাত্রা শুরু করে।

অনুষ্ঠান
দৈনন্দিন খবরের পাশাপাশি ডিবিসি নিউজে প্রতিদিন নারী, কৃষি, বাণিজ্য, খেলা, রাজনীতি এবং প্রবাসীদের নিয়ে ‘বিশেষ’ খবর ও আলোচনার আয়োজন করা হয়। রাজকাহন নামে এখানে একটি জনপ্রিয় টকশো হয়ে থাকে।

ডিবিসি নিউজ পরিবেশিত অনুষ্ঠানসমূহের মধ্যে রয়েছে 
১. অন্যপক্ষ (নারীদের অধিকার ও সমসাময়িক নারী উন্নয়নমূলক আলোচনা অনুষ্ঠান) 
২. সমাধান সূত্র :(নারী ও শিশুদের বিভিন্ন সমস্যা ও তার সমাধানকল্পে আলোচনা অনুষ্ঠান) 
৩. টালিখাতা: ব্যবসা ও পুঁজিবাজার বিষয়ক আলোচনা অনুষ্ঠান 
৪. কৃষি কথা: কৃষি বিষয়ক আলোচনা অনুষ্ঠান 
৫: খেলা নিয়ে খেলা: দেশে বিদেশের খেলাধুলা নিয়ে আলোচনা অনুষ্ঠান 
৬: সংবাদ সম্প্রসারণ: দিনের বাছাই করা সংবাদের বিশ্লেষণধর্মী আলোচনা অনুষ্ঠান ৭: উপসংহার: বিষয় ভিত্তিক মাসব্যাপী আলোচনা অনুষ্ঠান 
৮: রাজকাহন: রাজনীতি বিষয়ক টক শো 
৯: এছাড়াও প্রতি ঘণ্টায় রয়েছে দিনের বিশেষ সংবাদ এবং নতুন সংবাদ।

আরও দেখুন 
 বাংলাদেশ টেলিভিশন
 এটিএন বাংলা
 বাংলাদেশের টেলিভিশন কেন্দ্রের তালিকা

তথ্যসূত্র

বহিঃসংযোগ
 

২০১৬-এ প্রতিষ্ঠিত টেলিভিশন চ্যানেল ও স্টেশন
বাংলাদেশের টেলিভিশন চ্যানেল
ঢাকার গণমাধ্যম
বাংলাদেশের ২৪-ঘন্টা টেলিভিশন সংবাদ চ্যানেল
টেলিভিশন স্টেশন
২০১৬-এ বাংলাদেশে প্রতিষ্ঠিত
কিয়েরনান শিপকা

কিয়েরনান ব্রেনানন শিপকা  (জন্ম নভেম্বর ১০, ১৯৯৯) একজন মার্কিন অভিনেত্রী। তিনি মার্কিন টেলিভিশন চ্যানেল এএমসি-তে প্রচারিত দৃশ্যকাব্যের ধারাবাহিক মেড ম্যান-এ স্যলি ড্রাপার ভূমিকায় অভিনয় করার জন্য এবং জনপ্রিয় মার্কিন শিশুতোষ চ্যানেল নিকেলোডিয়ন এ প্রচারিত এ্যনিমেশন ভিত্তিক ধারাবাহিক আভাটার এর সৌজন্যে প্রচারিত ধারাবাহিক দ্য লেজেন্ড অব কোরা-এ জিয়োনা ভূমিকায় কন্ঠ দেবার জন্য পরিচিত। তিনি মার্কিন সম্প্রচার ভিত্তিক প্রতিষ্ঠান নেটফ্লিক্স-এর আসন্ন ধারাবাহিক "সাবরিনা"-তে সাবরিনা স্পেলম্যান হিসেবে অভিনয়ের করবেন বলে প্রকাশ করা হলে সমালোচনায় আসেন, এটি মূলত মার্কিন কমিক বই প্রকাশকারী প্রতিষ্ঠান আর্চি কমিক এর প্রকাশিত কমিক ধারাবাহিক দ্য চিলিং এডভেন্চার্স অব সাবরিনা-এর উপর ভিত্তি করে তৈরী করা হচ্ছে।

প্রাথমিক জীবন
শিপকার জন্ম, মার্কিন যুক্তরাষ্ট্রের ইলিনয় রাজ্যের শিকাগো শহরে, জন ইয়ং শিপকা, যিনি একজন আবাসন বিকাশকারী, এবং আইরিন এন (বিবাহ পূর্ব ব্রেনেন) দম্পতির পরিবারে। তার একজন বোন রয়েছে, এবং তিনি মাত্র পাচঁ বছর বয়স থেকেই বিখ্যাত বলরুম নৃত্য শিখছেন।  যখন তার বয়স ছিল মাত্র ছয় বছর, তখন তার পরিবার তার অভিনয় কর্মজীবনকে পরিপোষণ করার জন্য তাদের পূর্ব আবাসস্থল থেকে ক্যালিফোর্নিয়া রাজ্যের লস অ্যাঞ্জেলেস শহরে চলে আসেন।

কর্মজীবন

শিপকা যখন একজন শিশু, তখন থেকেই তিনি ছাপা বিজ্ঞাপনে মডেলিং শুরু করেন। "মেড ম্যান" ধারাবাহিকটির অভিনয় শিল্পী দলের একজন হিসেবে,' ২০০৮ এবং ২০০৯ সালে, তিনি দৃশ্যকাব্যের ধারাবাহিকে একটি দল হিসেবে অসাধারণ অভিনয়ের জন্য স্ক্রিন এক্টর গিল্ড পুরস্কার-বিভাগে স্ক্রিন এক্টর গিল্ড পুরস্কার জয় করেন। 

২০১৮ সালের জানুয়ারি মাসে ঘোষণা করা হয় যে, মার্কিন সম্প্রচার ভিত্তিক প্রতিষ্ঠান নেটফ্লিক্স-এর আসন্ন একটি ধারাবাহিকে "সাবরিনা স্পেলম্যান" ভূমিকায় অভিনয় করবেন, মার্কিন কমিক বই প্রকাশকারী প্রতিষ্ঠান "আর্চি কমিক"-এর একটি  শাখা "আর্চি হরর" দ্বারা প্রকাশিত কমিক ধারাবাহিক "দ্য চিলিং এডভেন্চার্স অব সাবরিনা"-এর উপর ভিত্তি করে তৈরী করা।

ব্যক্তিগত জীবন
শিপকা তার অনুপ্ররণা হিসেবে মার্কিন অভিনেত্রী গ্রেইস কেলি এর নাম উল্লেখ্য করেছেন।  এছাড়াও শিপকা, থাইল্যান্ডীয় মুষ্টিযুদ্ধ মুই থাই'ও শিখেছেন।

চলচ্চিত্র সমূহ

চলচ্চিত্র

ছোট পর্দা

ভিডিও গেমস্

পুরস্কার এবং মনোনয়ন সমূহ

তথ্যসূত্র

বহিঃসংযোগ

১৯৯৯-এ জন্ম
জীবিত ব্যক্তি
২১শ শতাব্দীর মার্কিন অভিনেত্রী
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
মার্কিন কণ্ঠাভিনেত্রী
মার্কিন শিশু অভিনেত্রী
মার্কিন শিশু মডেল
শিকাগোর অভিনেত্রী